પાટણનાં દરબાર માં બેઠેલાં કેટલાક જાતિવાદી માનસિકતા ધરાવતા બ્રાહ્મણો, દરબારીઓ તથા નગરજનો “મેઘમાયા” ને જોતાંવેંત જ ઊભાં થઇ ગયાં અને કહેવા લાગ્યા કે ” આ મેઘમાયો તો વણકર જ્ઞાતિ નો અછૂત છે એનું બલિદાન ધરતી માતા નહીં સ્વીકારે”, આ સાંભળતાં જ મહારાજ સિદ્ધરાજ જયસિંહે સભામાં ઉપસ્થિત વિદ્વાન જ્યોતિષીઓ તરફ નજર કરી, જ્યોતિષીઓ એ મેઘમાયા નાં મુખ પર નાં તેજ ને ઓળખી ગયા અને સમગ્ર સભા માં એક સ્વરે ઊંચા સાદે કહ્યું, ” હે રાજા, જીવમાત્ર માટે પ્રાણ ન્યોછાવર કરનાર વીર મેઘમાયો અછૂત નથી એતો આપણે સૌનો ગુરુ છે, બત્રીસ લક્ષણો વીર છે અને આ નરવીર નું બલિદાન ધરતી માતા અવશ્ય સ્વીકાર કરશે.